b'\n_START_ARTICLE_\n160. specialnooperacijski aviacijski polk (zra\xc4\x8dnoprevozni)\n_START_SECTION_\nZgodovina\n_START_PARAGRAPH_\nPo neuspehu operacije Orlov krempelj leta 1980 (poskus re\xc5\xa1itve ameri\xc5\xa1kih talcev v Teheranu) je tedanji predsednik Zdru\xc5\xbeenih dr\xc5\xbeav Amerike Jimmy Carter ukazal analizo operacije in napoved za prihodnost, kako bi se take situacije re\xc5\xa1evale. V tem \xc4\x8dasu ni imela KOV ZDA nobene helikopterske enote, ki bi bila izurjena za izvajanje specialnih operacij._NEWLINE_KOV ZDA se je obrnila na 101. aviacijski bataljon, ki je imela najve\xc4\x8d izku\xc5\xa1enj z uporabo helikopterjev v boju ter na izbrane elemente 158., 159. in 229. aviacijskih bataljonov. Izbrani voja\xc5\xa1ki piloti so takoj pri\xc4\x8deli urjenje na podro\xc4\x8dju no\xc4\x8dnega letanja. Enota je postala znana kot\xc2\xa0\xc2\xbbTask Force 160\xc2\xab\xc2\xa0in je bila edina aviacijska enota za no\xc4\x8dno letenje in izvajanje specialnih operacij._NEWLINE_Prva generacija pilotov je kon\xc4\x8dala urjenje jeseni 1980, nakar je bila zgodaj 1981 na\xc4\x8drtovana novo re\xc5\xa1evanje talcev - operacija Honey Badger, ki pa je bila odpovedana._NEWLINE_Enota je bila uradno ustanovljena 16. oktobra 1981 kot\xc2\xa0\xc2\xbb160. aviacijski bataljon\xc2\xab._NEWLINE_Prvo bojno akcijo je do\xc5\xbeivela leta 1983 med operacijo Nujni bes (ameri\xc5\xa1ko invazijo na Grenado)._NEWLINE_1986 je dobila novo ime -\xc2\xa0\xc2\xbb160. aviacijska skupina (zra\xc4\x8dnoprevozna)\xc2\xab\xc2\xa0in nato maja 1990 v trenutno ime. V tem \xc4\x8dasu je dobil polk tudi novo organizacijsko strukturo._NEWLINE_Med 1987 in 1988 je polk sodeloval v operaciji Earnest Will; varovali so kuvajtske tankerje med iransko-ira\xc5\xa1ko vojno. V tem \xc4\x8dasu so kot prva enota na svetu za\xc4\x8deli uporabljati no\xc4\x8dnoglede in infrarde\xc4\x8de opazovalne naprave._NEWLINE_Junija 1988 sta dva helikopterja MH-47 med operacijo Mount Hope III preletela 490 milj in ukradla helikopter Mi-24 Hind._NEWLINE_Najbolj znana operacija, v kateri je sodeloval polk, je bila v oktobru 1993 operacija Gotska strupenja\xc4\x8da, ko sta bila med bitko za Mogadi\xc5\xa1 sestreljena dva \xc4\x8crna jastreba, kar je bila osnova za filmsko uspe\xc5\xa1nico Sestreljeni \xc4\x8drni jastreb._NEWLINE_Trenutno polk deluje v Iraku v sklopu operacije Ira\xc5\xa1ka svoboda.\n_START_SECTION_\nOboro\xc5\xbeitev in oprema\n_START_PARAGRAPH_\nPolk uporablja helikopterje, ki so prilagojeni za specialno bojevanje, kot so MH-60 Black Hawk, MH-47 Chinook, AH-6 Little Bird in MH-6 Little Bird.'